Niilo Karilas

Niilo Karilas, vuoteen 1906 Karlsberg (11. helmikuuta 1852 Saloinen – 1. heinäkuuta 1911 Loppi) oli suomalainen pappi ja valtiopäivämies. 

Karilaan vanhemmat olivat talollinen Nils Karlsberg ja Katarina Millanen ja puoliso vuodesta  1879 Ida Maria Anstén. Karilas tuli ylioppilaaksi Oulun alkeisoppilaitioksesta 1879 ja suoritti teologisen erotutkinnon 1876. Papiksi hänet vihittiin 1877, rovastin arvon hän sai 1896. Karilas oli ensin Leppävirran kirkkoherran apulainen ja sitten vt. kirkkoherra vuodesta 1877, Nilsiän vt. kirkkoherra vuodesta 1879, Raution vt. kappalainen 1881 ja Paavolan vt. kappalainen 1882. Hailuodon kirkkoherra hän oli 1882–1895 ja Piippolan 1895–1905. Karilas toimi senaatin kirkollistoimituskunnan vt. esittelijäsihteerinä vuodesta 1903 ja vakinaisena vuodesta 1905.  Hän oli kirkolliskokouksen jäsen 1886, 1893, 1898, ja 1903 ja pappissäädyssä valtiopäivämies 1888, 1891, 1894, 1897, 1899, 1900 ja 1904.Ylioppilasmatrikkeli 1853–1899: Karlsberg (Karilas) Niilo Viitattu 7.1.2021.Karilas, Niilo. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. Viitattu 7.1.2021. 

Kirjailijat Tauno Karilas ja Yrjö Karilas sekä kuuromykkä kirjapainotyöntekijä ja kuurojen järjestötoiminnan vaikuttaja Eino Karilas olivat Niilo Karilaan poikia.Kuka kukin on 1954, ss. 335-336. Viitattu 7.1.2021.Julkunen, Lauri (2021). Ääni ja kansalaisuus : Eino Karlsbergin nuoruus kuurona 1894–1903. Historiallinen aikakauskirja, 119(2), 165-179 

Lähteet

Luokka:Suomen evankelis-luterilaisen kirkon papit
Luokka:Suomen suuriruhtinaskunnan virkamiehet
Luokka:Suomen suuriruhtinaskunnan pappissäädyn valtiopäivämiehet
Luokka:Vuonna 1852 syntyneet
Luokka:Vuonna 1911 kuolleet